2017-yilda gʻoʻza defoliatsiyasini oʻz vaqtida va samarali oʻtkazish boʻyicha kompleks tashkiliy chora-tadbirlar toʻgʻrisida
(resolution, 2020-09-28)

Gʻoʻzani sifatli defoliatsiya qilish, paxta hosilini erta muddatlarda yigʻishtirib olish va paxta terish mashinalaridan samarali foydalanish uchun dalalarni oʻz vaqtida tayyorlash maqsadida: 1. Oʻzbekiston Respublikasi Qishloq va suv xoʻjaligi vazirligining Qoraqalpogʻiston Respublikasi Vazirlar Kengashi va viloyatlar hokimliklari bilan kelishilgan 2017-yilda gʻoʻza defoliatsiya qilinadigan maydonlar va uning maqbul muddatlari toʻgʻrisidagi 1-ilovaga muvofiq takliflari qabul qilinsin. 2. Qoraqalpogʻiston Respublikasi Vazirlar Kengashi, viloyatlar va tumanlar hokimliklari chigit ekish muddatlari, navi va gʻoʻzaning yetilish davri, joylardagi ob-havo-iqlim sharoitlarini, koʻsak ochilishi surʼatlarini hisobga olgan holda tumanlar va fermer xoʻjaliklari boʻyicha gʻoʻzani 1-ilovada belgilangan maydonlar va muddatlarda defoliatsiya oʻtkazish yuzasidan aniq chora- tadbirlar koʻrsinlar. Gʻoʻza defoliatsiyasining belgilangan muddatlarda va sifatli oʻtkazilishi hamda defoliantlarni ishlatish normalari va tavsiyalariga qatʼiy rioya etilishi uchun shaxsiy javobgarlik Qoraqalpogʻiston Respublikasi Vazirlar Kengashi Raisi, viloyatlar va tumanlar hokimlari, “Oʻzagrokimyohimoya” AJ rahbarlari zimmasiga yuklansin. 3. Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev: besh kun muddatda defoliatsiyaga tayyorgarlik koʻrish va uni oʻtkazish ishlarini muvofiqlashtiruvchi respublika ekspert ishchi komissiyasini, shuningdek Qoraqalpogʻiston Respublikasida, viloyatlar va tumanlarda ekspert ishchi komissiyalarni shakllantirsin, ularning tarkibiga Oʻzbekiston Respublikasi Qishloq va suv xoʻjaligi vazirligi, “Oʻzpaxtasanoat”AJ, Oʻzbekiston “Sifat” markazi, “Oʻzagrokimyohimoya” AJ mutaxassislarini kiritib, ularning zimmasiga gʻoʻza defoliatsiyasi ishlari tashkil etilishi va kompleks chora-tadbirlar amalga oshirilishi yuzasidan tizimli nazoratni taʼminlashga doir aniq vazifalar yuklasin; defoliatsiya ishlari oʻtkazilishi yuzasidan qatʼiy va doimiy nazoratni taʼminlasin hamda agrotexnika tadbirlarini oʻtkazish borasida belgilangan muddatlar va meʼyorlarga rioya etishni taʼminlamayotgan mansabdor shaxslarga nisbatan qatʼiy javobgarlik choralarini koʻrsin. 4. Qoraqalpogʻiston Respublikasi Vazirlar Kengashi, viloyatlar hokimliklari, Oʻzbekiston Respublikasi Qishloq va suv xoʻjaligi vazirligi, “Oʻzagrokimyohimoya” AJ, “Oʻzagroservis” AJ joriy yilning 31-avgustigacha boʻlgan muddatda: fermer xoʻjaliklari boʻyicha defoliatsiya oʻtkaziladigan maydonlarni aniqlasinlar va har bir tumanni defoliantlar bilan taʼminlash hamda ularni alohida ajratilgan joylarda tayyorlash uchun tegishli shart-sharoitlar yaratish, defoliatsiyani tashkil etish va maqbul muddatlarda oʻtkazish tadbirlarini — “yoʻl xarita”larini ishlab chiqsinlar. Gʻoʻza defoliatsiya qilinadigan maydonlarni belgilashda urugʻlik gʻoʻza maydonlari hisobga olinmasin; erda ishlatiladigan texnikalardan toʻliq foydalanishni taʼminlashga eʼtibor qaratib, defoliatsiyani yerda bajariladigan usullar bilan oʻtkazish uchun texnik vositalar va apparatlar tayyorlanishini tugallasinlar; gʻoʻza maydonchalarini tayyorlashni tugallasinlar va ularda defoliantlar eritmasini tayyorlash uchun zarur idishlar va boshqa texnik vositalar mavjud boʻlishini taʼminlasinlar. 5. “Oʻzbekiston havo yoʻllari” milliy aviakompaniyasi “Oʻzagrokimyohimoya” AJ buyurtmanomalari boʻyicha gʻoʻza defoliatsiyasini oʻtkazish uchun samolyotlar ajratsin va ularning 2-ilovaga muvofiq 2017-yil 31-avgustgacha mintaqalarga yetib borishini taʼminlasin. Viloyatlar hokimliklari joriy yilning 31-avgustiga qadar maxsus aerodromlar tayyorlanishini, shu jumladan uchuvchilar uchun zarur maishiy sharoitlar yaratilishini tugallasinlar. 6. Oʻzbekiston Respublikasi Bosh prokuraturasi defoliatsiya oʻtkazilishi yuzasidan qatʼiy nazorat oʻrnatsin hamda defoliantlarni qoʻllash meʼyorlariga rioya etilishi va defoliatsiyaning belgilangan muddatlarda oʻtkazilishiga alohida eʼtibor qaratsin. 7. “Oʻzneftmahsulot” AJ yonilgʻi-moylash materiallarining zarur zaxirasini yaratsin hamda purkagichlar va samolyotlar ishlarini taʼminlash uchun gʻoʻzani defoliatsiya qilish davrida ularning belgilangan tartibda uzluksiz yetkazib berilishini tashkil etsin. 8. Oʻzbekiston Respublikasi Vazirlar Mahkamasi huzuridagi Davlat xaridi uchun qishloq xoʻjaligi mahsulotlarini yetishtirish va qishloq xoʻjaligini texnika bilan jihozlashni maqsadli moliyalashtirish jamgʻarmasi bir hafta muddatda, asoslangan buyurtmanomalarga binoan tijorat banklariga fermer xoʻjaliklari uchun gʻoʻza defoliatsiyasini oʻtkazishga zarur kredit mablagʻlarini, kelgusida ulardan defoliantlar xarid qilish hamda “Oʻzagrokimyohimoya” AJ va “SAR” aviakompaniyasi xizmatlariga haq toʻlash uchun foydalanish maqsadida, belgilangan tartibda ajratsin. 9. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev, Qoraqalpogʻiston Respublikasi Vazirlar Kengashi Raisi, viloyatlar va tumanlar hokimlari, “Oʻzagrokimyohimoya” AJ raisi U.A. Axunov zimmasiga yuklansin. Hududlar nomi Defoliatsiya oʻtkaziladigan maydon, ming, ga Defoliatsiya oʻtkazish muddatlari* boshlanishi tugallanishi davomiyligi, kun Qoraqalpogʻiston Respublikasi 70,0 10-sentabr 19-sentabr 10 Andijon viloyati 77,0 5-sentabr 14-sentabr 10 Buxoro viloyati 90,0 5-sentabr 14-sentabr 10 Jizzax viloyati 83,2 7-sentabr 16-sentabr 10 Qashqadaryo viloyati 123,0 5-sentabr 14-sentabr 10 Navoiy viloyati 30,3 5-sentabr 14-sentabr 10 Namangan viloyati 60,0 7-sentabr 16-sentabr 10 Samarqand viloyati 73,9 8-sentabr 17-sentabr 10 Surxondaryo viloyati 85,1 2-sentabr 11-sentabr 10 Sirdaryo viloyati 94,4 5-sentabr 14-sentabr 10 Toshkent viloyati 72,9 8-sentabr 17-sentabr 10 Fargʻona viloyati 83,9 5-sentabr 14-sentabr 10 Xorazm viloyati 79,4 7-sentabr 16-sentabr 10 Jami: 1023,1 Hududlar nomi Samolyotlar soni Buxoro viloyati 5 Jizzax viloyati 2 Qashqadaryo viloyati 6 Namangan viloyati 3 Surxondaryo viloyati 1 Sirdaryo viloyati 5 Fargʻona viloyati 3 Jami: 25